БОРИС МЛАДЕНОВ-YOUNG

COOGEE BEACH

chitanka.info

COOGEE BEACH[0]

След бурна нощ, спокоен ден настава.

Притихват океанските вълни

и Куджи Бийч с осанка величава

като седеф на слънцето блести.

Горещ ден утрото ни обещава —

от рано божията благодат

се сипе и облива във жарава

дошлите тук да търсят отдих, хлад…

Блажен народ — дечица, млади, стари…

И аз сред тази пъстра голота

дълбоко вдишвам йодовите пари,

а боровете от брега ми кимат —

напомнят ми за родната страна

с умерено континентален климат.

Сидни, Австралия — 2015 г.

[0] Coogee beach — плаж в Сидни с красиви борове по брега ↑

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги